Document ID: /roh_data/filtered/fineweb-2-filterrobots_roh.jsonl.gz/30432

Il Cussegl dals chantuns ha decidì da midar la gulivaziun da finanzas federala. Ina proposta che sa basa sin ina proposta da cumpromiss tranter ils chantuns. Tenor quest cumpromiss na vegn la gulivaziun tranter chantuns cun bleras ressursas e tals cun paucas ressursas betg pli contrahada mintga 4 onns – mabain resta fixa. E questa summa fixa na duai betg mo esser la finamira, mabain ina cifras garantida. Il medem mument duai la summa però vegnir reducida sin 86,5% en plirs pass. Ultra da quai vegn la prestaziun dals chantuns che pajan reducida sin dus terzs da quai che la Confederaziun paja.
Ozendi èsi la finamira ch'ils chantuns survegnan tantas ressursas sco 85% da la media dals chantuns. Facticamain na vegn la finamira betg mo cuntanschida, mabain savens surpassada. Sin quai avevan ils chantuns negozià in cumpromiss.
La fatschenta va ussa en il Cussegl naziunal.
RR novitads 12:00